**รายงานสรุปการขับเคลื่อนและเร่งรัดการดำเนินงานตามนโยบายรัฐบาล**

**(รอบ 12 กันยายน – 30 พฤศจิกายน 2557)**

**กำหนดส่งวันที่ 8 ธันวาคม 2557**

หน่วยงาน **กระทรวงแรงงาน**

| **นโยบายรัฐบาล** | **เรื่อง/ประเด็น/****มติ/ข้อสั่งการ** | **ผลการดำเนินงาน** | **ปัญหา/ข้อขัดข้อง** | **ข้อเสนอแนะ** | **ผลการเบิกจ่ายงบประมาณ (ถ้ามี)** |
| --- | --- | --- | --- | --- | --- |
| **นโยบาย 1** การปกป้องและเชิดชูสถาบันพระมหากษัตริย์ |  |  ได้จัดฝึกอบรมฝีมือแรงงานตามโครงการอันเนื่องมาจากพระราชดำริโดยประยุกต์เข้ากับภูมิปัญญาท้องถิ่นของแต่ละพื้นที่และฝึกอาชีพแรงงานกลุ่มเฉพาะ เช่น ทหารก่อนปลดประจำการ ผู้ผ่านการบำบัดยาเสพติด และ ผู้ต้องขังก่อนพ้นโทษ เป็นต้น เพื่อเข้าสู่ระบบการจ้างงาน จำนวน 1,240 คน ได้จัดทำโครงการลงนามถวายพระพรออนไลน์ เพื่อเป็นการเฉลิมพระเกียรติพระบาทสมเด็จพระเจ้าอยู่หัว มีประชาชนและข้าราชการร่วมลงนามถวายพระพรรวมทั้งสิ้น 141,602 ครั้ง |  |  |  |
| **นโยบาย 2** การรักษาความมั่นคงของรัฐและการต่างประเทศ | 2.1 การเตรียมความพร้อมสู่ประชาคมการเมืองและความมั่นคงอาเซียน กำหนดให้ปัญหายาเสพติดเป็นปัญหาเฉพาะหน้า ที่ต้องได้รับการป้องกันและแก้ไข |  ได้ดำเนินการเพื่อป้องกัน และแก้ไขปัญหายาเสพติด โดยเน้นให้สถานประกอบกิจการนำมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ซึ่งเป็นการจัดการปัญหายาเสพติดอย่างยั่งยืน ให้กับสถานประกอบกิจการ จำนวน 3,436 แห่ง มีลูกจ้าง จำนวน 306,618 คน  |  |  |  |
|  | 2.2 เร่งแก้ไขปัญหาการใช้ความรุนแรงในจังหวัดชายแดนภาคใต้ |  ได้ดำเนินการเพื่อให้ประชาชนวัยแรงงานในพื้นที่มีอาชีพและ/หรือรายได้เพิ่มขึ้น โดยให้บัณฑิตแรงงานเป็นสื่อกลางในการขับเคลื่อนนโยบายรัฐบาลและนำภารกิจของกระทรวงแรงงานไปสู่ประชาชนในพื้นที่ รวมถึงการดำเนินงานศูนย์แรงงานประจำอำเภอเพื่อเป็นศูนย์ประสานงานกลางของบัณฑิตแรงงาน ทั้งนี้ บัณฑิตแรงงาน จำนวน 380 คน ได้ให้บริการด้านแรงงานในพื้นที่/ชุมชน แก่ประชาชน จำนวน 5,490ราย  |  |  |  |
| **นโยบาย 2** การรักษาความมั่นคงของรัฐและการต่างประเทศ (ต่อ) | 2.4 เสริมสร้างความ สัมพันธ์อันดีกับนานาประเทศ2.4 เสริมสร้างความ สัมพันธ์อันดีกับนานาประเทศ (ต่อ) |  ได้มีการพบปะหารือกับตัวแทนจากประเทศต่าง ๆ ทั้งในส่วนภูมิภาคเอเชีย และยุโรป และยังได้เข้าร่วมการประชุมที่สำคัญ ดังนี้ 1. การเข้าร่วมประชุมคณะประศาสน์การ (GB) สมัยที่ 322 ขององค์การแรงงานระหว่างประเทศ ระหว่างวันที่ 3 – 13 พฤศจิกายน 2557 ณ สมาพันธรัฐสวิส ซึ่งที่ประชุมได้ให้ความสำคัญในประเด็นข้อพิพาทเกี่ยวกับอำนาจการตีความคำ ว่า “สิทธิในการนัดหยุดงาน” “Right to strike” ตามอนุสัญญาฉบับที่ 87 ว่าด้วยเสรีภาพในการสมาคมและการคุ้มครองสิทธิในการรวมตัว ทั้งนี้ ในการเข้าร่วมประชุมดังกล่าว ช่วยให้รัฐบาลไทยมีส่วนร่วมกับประเทศสมาชิก ILO เฉพาะอย่างยิ่งในภูมิภาคเอเชียแปซิฟิก และภาคีอาเซียน เป็นการรักษาผลประโยชน์ของประเทศไทยในเวทีโลก 2. เมื่อวันที่ 25 – 29 พฤศจิกายน 2557 รัฐมนตรีว่าการกระทรวงแรงงานและคณะผู้แทนไทยได้เข้าร่วมการประชุม The 3rd Ministerial Consultation of Abu Dhabi Dialogue (ADD) ณ ประเทศคูเวต ซึ่งเป็นการประชุมร่วมระหว่างประเทศผู้ส่งออกแรงงานในเอเชีย 11 ประเทศ (Colombo Process : CP) ได้แก่ อัฟกานิสถาน บังคลาเทศ จีน อินเดีย อินโดนีเซีย เนปาล ปากีสถาน ฟิลิปปินส์ ศรีลังกา ไทย และเวียดนาม และประเทศผู้รับแรงงานในกลุ่มอ่าวอาหรับ 6 ประเทศ (Gulf Cooperation Council : GCC) ได้แก่ บาร์เรน คูเวต โอมาน กาตาร์ ซาอุดิอาระเบีย และสหรัฐอาหรับเอมิเรตส์ ซึ่งในการประชุมดังกล่าวได้มีการประชุมทั้งในระดับเจ้าหน้าที่อาวุโส และระดับรัฐมนตรี ที่ประชุมได้เห็นชอบ และสนับสนุนโครงการต่าง ๆ อาทิ Comprehensive information and orientation programme for migrant workers ซึ่งเป็นโครงการที่มีวัตถุประสงค์ในการเตรียมแรงงานก่อนเดินทางไปทำงานในต่างประเทศเพื่อให้ได้รับทราบข้อมูลที่ถูกต้องและครบถ้วน เป็นต้น |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ**นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.1 เร่งสร้างโอกาส อาชีพ และรายได้ที่มั่นคงแก่ผู้ที่เข้าสู่ตลาดแรงงาน รวมทั้ง สตรี ผู้ด้อยโอกาส และแรงงานข้ามชาติ ที่ถูกกฎหมาย |  ได้ดำเนินการเพื่อลดความเหลื่อมล้ำของสังคมและส่งเสริมให้ประชาชนเข้าถึงบริการของภาครัฐอย่างทั่วถึง ดังนี้ 1. การประสานการให้บริการด้านแรงงานในพื้นที่/ชุมชนทั่วประเทศ โดยอาสาสมัครแรงงานทั่วประเทศ จำนวน 19,581 คน มีประชาชนได้รับบริการด้านแรงงาน จำนวน 21,563 ราย  2. ให้บริการแก่ประชาชนผ่านศูนย์บริการร่วมกระทรวงแรงงาน จำนวน 60 แห่ง ใน 58 จังหวัด มีประชาชนมาใช้บริการด้านแรงงาน รวมทั้งสิ้น 144,612 ราย  3. ให้บริการทางสายด่วนกระทรวงแรงงาน หมายเลขโทรศัพท์ “1506” มีประชาชนใช้บริการ จำนวน 90,960 ราย ประกอบด้วย ด้านประกันสังคม 61,756 ราย ด้านการจัดหางาน 24,013 ราย ด้านการคุ้มครองแรงงาน 4,494 ราย และด้านอื่น ๆ 697 ราย 4. ให้บริการจัดหางานแก่ผู้ต้องการมีงานทำ จำนวน 152,916 คน ได้รับการบรรจุงาน จำนวน 86,946 คน  5. จัดส่งแรงงานไทยไปทำงานต่างประเทศ จำนวน 18,107 คน 6. แนะแนวอาชีพให้แก่ผู้ที่กำลังจะเข้าสู่ตลาดแรงงาน ผู้ต้องการมีงาน และผู้ไม่อยู่ในระบบการจ้างงาน จำนวน 74,878 คน  7. เผยแพร่ข้อมูลข่าวสารเพื่อการมีงานทำให้แก่ประชาชนผู้สนใจทั่วไป จำนวน 1,221,059 คน 8.ส่งเสริมการมีงานทำให้แก่ทหารกองประจำการ ระหว่างกระทรวงแรงงาน และกระทรวงกลาโหม ซึ่งได้ดำเนินการตั้งแต่ ปีพ.ศ. 2539 จนถึงปัจจุบัน เพื่อส่งเสริมและสนับสนุนให้ทหารกองประจำการที่จะปลดเป็นทหารกองหนุน มีโอกาสได้รับการแนะแนวและส่งเสริมการประกอบอาชีพ การทดสอบความพร้อมทางอาชีพ และฝึกอาชีพในสาขาต่าง ๆ เพื่อยกระดับฝีมือแรงงาน  9. พัฒนาศักยภาพฝีมือแรงงานทั้งระบบให้สอดคล้องกับความต้องการของตลาดแรงงาน เพื่อลดผลกระทบจากการขาดแคลนแรงงานฝีมือ มีแรงงานไทยที่ผ่านการฝึกอบรมมีศักยภาพได้มาตรฐานและมีผลิตภาพสูงขึ้น จำนวน 536,214 คน และเข้าทดสอบมาตรฐานฝีมือแรงงาน จำนวน 2,078 คน  |  |  |  |
|  | 3.2 ป้องกันและแก้ไขปัญหาการค้ามนุษย์ |  1. การให้ความคุ้มครองคนหางานตามกฎหมายจัดหางานและคุ้มครองแรงงาน ให้ความรู้แก่ผู้ต้องการไปทำงานต่างประเทศ จำนวน 169,764 คน ตรวจสอบควบคุมบริษัทจัดหางานในประเทศ/ต่างประเทศ จำนวน 98 ราย ร้องทุกข์กล่าวโทษและดำเนินคดีทางอาญากับผู้กระทำความผิดกฎหมาย สามารถช่วยเหลือคนหางานได้ 154 คน  2. การสนับสนุนการแก้ไขและป้องกันปัญหาการค้ามนุษย์ด้านแรงงาน ให้ความรู้แก่นายจ้างและลูกจ้างเกี่ยวกับการป้องกันและแก้ไขปัญหาการค้ามนุษย์ด้านแรงงาน จำนวน 249 คน รวมถึงการดำเนินงานศูนย์ประสานแรงงานประมงทะเลในพื้นที่ 7 จังหวัด (สมุทรสาคร ระยอง ตราด ชุมพร สงขลา ระนอง และสตูล) มีนายจ้างและลูกจ้างมาใช้บริการ จำนวน 6,476 คน 3. การป้องกันและแก้ไขปัญหาการค้ามนุษย์ด้านแรงงาน และการใช้แรงงานเด็กในรูปแบบที่เลวร้าย ได้ดำเนินการตรวจคุ้มครองแรงงาน แรงงานเด็ก และแรงงานบังคับในกิจการกลุ่มเสี่ยง จำนวน 96 แห่ง มีลูกจ้างเกี่ยวข้อง จำนวน 5,950 คน รวมถึงการประชุมชี้แจงนายจ้าง ลูกจ้างในสถานประกอบกิจการประมงทะเลและที่เกี่ยวเนื่องในพื้นที่ 7 จังหวัด ที่มีการจัดตั้งศูนย์ประสานคุ้มครองแรงงานประมงทะเลจังหวัด มีนายจ้างและลูกจ้างได้รับความรู้เกี่ยวกับกฎหมายด้านแรงงาน จำนวน 247 คน |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | มติคณะรัฐมนตรี เมื่อวันที่ 4 พฤศจิกายน 2557 เรื่องร่างกฎกระทรวงว่าด้วยการคุ้มครองแรงงานในงานเกษตรกรรม พ.ศ. .... |  คณะรัฐมนตรีได้มีมติอนุมัติหลักการกฎกระทรวงว่าด้วยการคุ้มครองแรงงานในงานเกษตร พ.ศ. .... ซึ่งสาระสำคัญของร่างฯ เช่น ๑) กำหนดให้นายจ้างจ้างลูกจ้างเข้าทำงานในงานเกษตรกรรม ต้องมีอายุตั้งแต่ ๑๕ ปี ขึ้นไป ๒) นายจ้างต้องจัดเวลาพักให้ลูกจ้างอย่างน้อย ๑ ชั่วโมงหลังจากทำงานมาแล้วไม่เกิน ๔ ชั่วโมง 3) ห้ามเรียกหลักประกันการทำงานจากลูกจ้างเด็ก 4) ห้ามมิให้นายจ้างให้ลูกจ้างทำงานอันตราย เช่น งานใช้เลื่อยไฟฟ้า และงานปั๊มโลหะ เป็นต้น และ 5) นายจ้างต้องจัดให้ลูกจ้างมีสวัสดิการได้แก่ น้ำดื่ม ที่พักอาศัย ที่สะอาด ถูกสุขลักษณะ เป็นต้น |  |  |  |
| มติคณะรัฐมนตรี เมื่อวันที่ 7 พฤศจิกายน 2557 เรื่องร่างกฎกระทรวงว่าด้วยการคุ้มครองแรงงานในงานประมงทะเล พ.ศ. .... |  คณะรัฐมนตรีได้มีมติอนุมัติหลักการกฎกระทรวงว่าด้วยการคุ้มครองแรงงานในงานประมงทะเล พ.ศ. .... ซึ่งสาระสำคัญของร่างฯ เช่น ๑) บังคับใช้กับเรือประมงทะเลที่มีลูกจ้างตั้งแต่ ๑ คนขึ้นไป รวมทั้งเรือประมงทะเลที่อยู่นอกราชอาณาจักร ตั้งแต่ ๑ ปีขึ้นไป ๒) กำหนดอายุขั้นต่ำที่นายจ้างจะจ้างทำงานประมงทะเลได้ต้องไม่ต่ำกว่า ๑๘ ปี และ ๓) กรณีลูกจ้างตกค้างต่างประเทศเนื่องจากการทำงานให้แก่นายจ้างให้นายจ้างจ่ายเงินให้แก่ลูกจ้างไม่น้อยกว่าร้อยละ ๕๐ ของอัตราค่าจ้างขั้นต่ำ เป็นต้น |  |  |  |
|  | 3.2 ป้องกันและแก้ไขปัญหาการค้ามนุษย์ (แรงงานต่างด้าว) |  การจัดระบบคนต่างด้าวที่เข้ามาทำงานในประเทศไทย ได้เข้าตรวจสอบการทำงานของคนต่างด้าวและสถานประกอบกิจการที่มีการจ้างงานคนต่างด้าว จำนวน 6,087 แห่ง มีลูกจ้างเกี่ยวข้อง จำนวน 20,275 คน พบคนต่างด้าวกระทำผิดกฎหมาย จำนวน 16,135 คน จากสถานประกอบกิจการ จำนวน 2,229 แห่ง และได้พิจารณาคำขอและจัดทำทะเบียนคนต่างด้าวที่ยื่นขอใบอนุญาตทำงาน จำนวน 150,216 คน |  |  |  |
|  | มติคณะรัฐมนตรี เมื่อวันที่ 28 ตุลาคม 2557 เรื่อง การดำเนินการตรวจสัญชาติแรงงานต่างด้าวสัญชาติเมียนมา ลาว และกัมพูชา |  กระทรวงแรงงานได้ประสานประเทศต้นทางแรงงานต่างด้าว 3 สัญชาติ เพื่อเร่งดำเนินการพิสูจน์สัญชาติแรงงานต่างด้าวให้ทันกำหนด ภายใน 31 มีนาคม 2558 ขณะนี้อยู่ระหว่างให้นายจ้างยื่นบัญชีรายชื่อลูกจ้างแรงงานต่างด้าวเพื่อเข้ารับการพิสูจน์สัญชาติ มีแรงงานต่างด้าว 3 สัญชาติ ผ่านการพิสูจน์สัญชาติและได้รับใบอนุญาตทำงานแล้ว จำนวน 57,833 คน (ข้อมูล ณ วันที่ 26 พฤศจิกายน 2557) |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.3 พัฒนาระบบการคุ้มครองทางสังคม3.3 พัฒนาระบบการคุ้มครองทางสังคม (ต่อ) |  1. ให้ความรู้แก่นายจ้างเกี่ยวกับสิทธิตามกฎหมายคุ้มครองแรงงาน รวมถึงการเข้าตรวจสอบแรงงาน ณ สถานที่ทำงาน จำนวน 4,194 แห่ง มีลูกจ้างเกี่ยวข้อง จำนวน 154,327 คน แรงงานนอกระบบได้รับการตรวจสอบ จำนวน 2,975 คน และมีผู้รับทราบเกี่ยวกับกฎหมายคุ้มครองแรงงาน จำนวน 100,829 คน 2. ให้ความรู้และตรวจกำกับสถานประกอบกิจการและหน่วยงานรัฐวิสาหกิจให้ปฏิบัติตามกฎหมายความปลอดภัย อาชีวอนามัย และสภาพแวดล้อมในการทำงาน เพื่อเป็นการลดการเกิดอุบัติเหตุจากการทำงาน ในสถานประกอบกิจการ จำนวน 1,890 แห่ง มีลูกจ้างเกี่ยวข้อง จำนวน 111,770 คน 3. ได้ดำเนินการให้แรงงานได้รับความเป็นธรรมและเกิดความสมานฉันท์ระหว่างนายจ้างและลูกจ้างด้วยระบบทวิภาคี ในสถานประกอบกิจการ จำนวน 1,883 แห่ง มีลูกจ้างเกี่ยวข้อง จำนวน 12,940 คน รวมถึงการสนับสนุนให้สถานประกอบกิจการจัดสวัสดิการอื่นที่นอกเหนือกฎหมายกำหนดให้แก่สถานประกอบกิจการ จำนวน 1,756 แห่ง 4. สถานประกอบกิจการได้รับการสนับสนุนให้มีการปฏิบัติตามข้อกำหนดมาตรฐานด้านแรงงานไทยและมีความรับผิดชอบต่อสังคมด้านแรงงาน จำนวน 1,427 แห่ง  5. การให้ความคุ้มครองแก่ลูกจ้าง ผู้ประกันตน ดังนี้ 1) มีผู้ขึ้นทะเบียนเป็นผู้ประกันตนตามกฎหมายประกันสังคม (มาตรา 33 และ มาตรา 39) จำนวน 11.10 ล้านคน ได้รับสิทธิประโยชน์จากเหตุไม่เนื่องจากการทำงาน (จากกองทุนประกันสังคม) จำนวน 4,281,987 ราย คิดเป็นเงิน 4,493 ล้านบาท 2) มีผู้ขึ้นทะเบียนเป็นลูกจ้างตามกฎหมายเงินทดแทน จำนวน 9.09 ล้านคน ได้รับสิทธิประโยชน์จากเหตุเนื่องจากการทำงาน (จากกองทุนเงินทดแทน) จำนวน 17,017 ราย คิดเป็นเงิน 156.66 ล้านบาท 3) แรงงานนอกระบบขึ้นทะเบียนเป็นผู้ประกันตนมาตรา 40 จำนวน 2,030,733 คน มีผู้ประกันได้รับสิทธิประโยชน์ทดแทน จำนวน 6,725 ราย |  |  |  |
| **นโยบาย 4** การศึกษาและเรียนรู้การทะนุบำรุงศาสนา ศิลปะ และวัฒนธรรม | 4.7 ทะนุบำรุงและอุปถัมภ์พระพุทธศาสนาตลอดจนพัฒนาคุณภาพชีวิต สร้างสันติสุขและความปรองดองสมานฉันท์ในสังคมไทยอย่างยั่งยืน |  จัดกิจกรรมเพื่อให้นายจ้างและลูกจ้างในสถานประกอบกิจการ เครือข่ายแรงงาน และเจ้าหน้าที่ภาครัฐได้แลกเปลี่ยนความคิดเห็น ส่งเสริมให้นายจ้างและลูกจ้างยอมรับบทบาทซึ่งกันและกัน สามารถเจรจาต่อรองเพื่อยุติปัญหาก่อนเกิดความรุนแรง มีกลุ่มเป้าหมายเข้าร่วมกิจกรรม จำนวน 1,020 คน  นอกจากนี้ยังได้จัดกิจกรรมที่สำคัญ เช่น การสร้างบุญโดยการทอดผ้าป่าสามัคคี การให้ความรู้ด้านการส่งเสริมการมีงานทำและสิทธิและหน้าที่ตามระบอบประชาธิปไตย มีประชาชนในพื้นที่ นักเรียน นักศึกษา พร้อมด้วยบุคลากรจากภาครัฐและภาคเอกชน เข้าร่วมกิจกรรม จำนวน 730 คน |  |  |  |
| **นโยบาย 5** การยกระดับคุณภาพบริการด้านสาธารณสุขและสุขภาพของประชาชน**นโยบาย 5** การยกระดับคุณภาพบริการด้านสาธารณสุขและสุขภาพของประชาชน (ต่อ) | 5.1 วางรากฐานให้ระบบหลักประกันสุขภาพครอบคลุมประชากรในทุกภาคส่วนอย่างมีคุณภาพ5.1 วางรากฐานให้ระบบหลักประกันสุขภาพครอบคลุมประชากรในทุกภาคส่วนอย่างมีคุณภาพ (ต่อ) |  1. จัดบริการการรักษาพยาบาลที่มีคุณภาพและได้มาตรฐาน ซึ่งมีผู้ประกันตนมาใช้สิทธิการรักษาพยาบาล (ผู้ประกันตน มาตรา 33 มาตรา 38 และ มาตรา 39) จำนวน 11.48 ล้านคน 2.เพิ่มสิทธิประโยชน์ยาที่มีราคาสูงเพื่อเพิ่มประสิทธิภาพในการเข้าถึงบริการทางการแพทย์ให้กับผู้ประกันตนอย่างต่อเนื่อง เพื่อให้ผู้ประกันตนสามารถเข้าถึงบริการทางการแพทย์ที่มีมาตรฐาน สอดคล้องกับวิทยาการความเจริญก้าวหน้าทางการ โดยเพิ่มสิทธิประโยชน์ยาราคาสูง ๔ ชนิด ตั้งแต่วันที่ ๑ ตุลาคม ๒๕๕๗ เป็นต้นไป ดังนี้ ๑) ทราซูตูแมบ (Trastuzumab) รักษาโรคมะเร็งเต้านม  ๒) เพคอินเตอฟีรอน (Peg – Interferon) รักษาโรคไวรัสตับอักเสบซี รวมทั้งผู้ป่วยที่ติดเชื้อเอชไอวี และติดเชื้อไวรัสตับอักเสบซีรวมด้วย ๓) นิโรตินิบ (Nilotinib)  4) ดาสาตินิบ (Dasatinib) รักษาโรคมะเร็งเม็ดเลือดขาว  |  |  |  |
| **นโยบาย 7** การส่งเสริมบทบาทและการใช้โอกาสในประชาคมอาเซียน | 7.3 พัฒนาแรงงานของภาคอุตสาหกรรมเพื่อรองรับการเข้าสู่ประชาคมอาเซียน ทั้งแรงงานวิชาชีพ แรงงานมีทักษะ และแรงงานไม่มีทักษะ |  1. การเพิ่มประสิทธิภาพแรงงานเพื่อรองรับการเข้าสู่ประชาคมอาเซียน ดังนี้ 1) การพัฒนาทักษะภาษาให้แก่แรงงานไทย โดยเน้นภาษาอังกฤษ จำนวน 2,352 คน 2) การเพิ่มศักยภาพฝีมือแรงงานไทยในอุตสาหกรรมที่ขาดแคลนเพื่อตอบสนองความต้องการของตลาดแรงงาน ในอุตสาหกรรมยานยนต์และชิ้นส่วน ภาคบริการและการท่องเที่ยว และอุตสาหกรรมที่ใช้เทคโนโลยีชั้นสูง รวมถึงพัฒนาฝีมือแรงงานให้รองรับการพัฒนาในเขตเศรษฐกิจชายแดน การพัฒนาโครงสร้างพื้นฐาน การคมนาคมและการขนส่ง จำนวน 11,197 คน  3) การอบรมให้แก่ผู้ประกอบอาหารไทย เพื่อผลิตผู้ประกอบอาหารไทยให้มีมาตรฐานตามเกณฑ์มาตรฐานฝีมือแรงงานแห่งชาติ โดยเน้นเมนูอาหารไทยที่เป็นที่นิยมในต่างประเทศจำนวน 415 คน 2. การบริหารจัดการด้านแรงงานอย่างเป็นมาตรฐานรองรับการเคลื่อนย้ายแรงงานเสรีอาเซียน มุ่งเน้นแรงงานโยกย้ายถิ่นฐาน โดยกำกับดูแลสถานประกอบกิจการให้ปฏิบัติต่อแรงงานโยกย้ายถิ่นฐานตามมาตรฐานแรงงาน ซึ่งมีแรงงานโยกย้ายถิ่นฐานได้รับความรู้เกี่ยวกับสิทธิของตน จำนวน 3,112 คน |  |  |  |
| **นโยบาย 8** การพัฒนาและส่งเสริมการใช้ประโยชน์จากวิทยาศาสตร์และเทคโนโลยี การวิจัยและพัฒนา และนวัตกรรม | 8.1 สนับสนุนการเพิ่มค่าใช้จ่ายในการวิจัยและพัฒนาของประเทศ |  กระทรวงแรงงานได้ศึกษาการกำหนดอัตราค่าตอบแทนของผู้รับงานไปทำที่บ้าน เพื่อให้ผู้บริหารและผู้ที่เกี่ยวข้องนำผลงานวิจัยไปใช้ประโยชน์ในการประกอบการพิจารณากําหนดนโยบายหรือแนวทางในการจ่ายอัตราค่าตอบแทนของผู้รับงานไปทําที่บ้านให้ได้รับค่าตอบแทนที่เหมาะสมและเป็นธรรมมีความสอดคล้องกับสถานการณ์ในปัจจุบัน ทั้งยังเป็นการให้ความคุ้มครองผู้รับงานไปทำที่บ้านไม่ให้ถูกนายจ้างเอาเปรียบอีกด้วย ขณะนี้อยู่ระหว่างการดำเนินการจัดจ้างที่ปรึกษา  |  |  |  |
| **นโยบาย 10** การส่งเสริมการบริหารราชการแผ่นดินที่มีธรรมา ภิบาลและการป้องกันปราบปรามการทุจริตและประพฤติมิชอบในภาครัฐ | 10.5 ใช้มาตรการทางกฎหมาย การปลูกฝังค่านิยมคุณธรรม |  1. กระทรวงแรงงานได้จัดอบรมให้แก่ข้าราชการและเจ้าหน้าที่ เพื่อเสริมสร้างธรรมาภิบาล ป้องกันและลดความเสี่ยงในการเกิดการทุจริตและประพฤติมิชอบทั้งโดยตั้งใจและจากการรู้เท่าไม่ถึงการณ์ จำนวน 597 คน  2. กระทรวงแรงงานได้ดำเนิน “**โครงการ สปส. โปร่งใส ร่วมใจต่อต้านคอร์รัปชั่น**” เมื่อวันที่ 17-18 พฤศจิกายน 2557 ณ อาคารอิมแพ็คฟอรั่ม เมืองทองธานี จังหวัดนนทบุรี พร้อมประกาศคำปฏิญาณตนร่วมกันว่า “**สำนักงานประกันสังคมเป็นหน่วยงาน Zero Corruption**” ซึ่งผู้บริหาร ข้าราชการ และเจ้าหน้าที่สำนักงานประกันสังคม ทั้งส่วนกลาง และส่วนภูมิภาค จำนวน 529 คน เข้าร่วม นอกจากนี้มีวิทยากรผู้ทรงคุณวุฒิ อาทิ นายกล้าณรงค์ จันทิก อดีตกรรมการคณะกรรมการป้องกันและปราบปรามการทุจริตแห่งชาติ และนายแพทย์จักรธรรม ธรรมศักดิ์ ประธานกรรมการมูลนิธิประเทศไทยใสสะอาด บรรยายเรื่อง กำจัดคอร์รัปชั่นให้สิ้นแผ่นดินไทยอย่างไรให้ตรงจุด และ การสร้างภูมิคุ้มกันเพื่อต่อต้านการทุจริตประพฤติมิชอบในวงราชการ และได้มีการจัดกิจกรรมเชิงปฏิบัติการเพื่อวิเคราะห์เรื่องที่มีความเสี่ยงสูงที่อาจจะเกิดคอร์รัปชั่น ซึ่งจะได้ขยายผลไปสู่การกำหนดมาตรการหรือแนวทางในการป้องกันการทุจริต ให้ทุกคนในองค์กรถือปฏิบัติต่อไป 3. กระทรวงแรงงานได้จัดสานเสวนา “25 ปีประกันสังคม พร้อมเปลี่ยนแปลงสู่ทศวรรษหน้า ปฏิรูปอย่างไรจึงโดนใจผู้ประกันตน” เมื่อวันที่ 19 พฤศจิกายน 2557 โดยรัฐมนตรีว่าการกระทรวงแรงงานได้ปาฐกถาพิเศษหัวข้อ “คืนความสุขให้ผู้ประกันตน” โดยให้สำนักงานประกันสังคมต้องเร่งดำเนินการตามแนวทางการปฏิรูป 4 ข้อ คือ 1) ต้องเปิดเผยข้อมูลการดำเนินงานต่อสาธารณะ 2) ต้องสร้างความเข้มแข็งให้กับองค์กรตรวจสอบทั้งองค์กรอิสระและภาคประชาชน 3) ต้องมีการสำรวจความพึงพอใจของผู้ประกันตนอย่างสม่ำเสมอเพื่อปรับปรุงการบริการ และ 4) ต้องปฏิรูปโครงสร้างการบริหารไปสู่อนาคต ซึ่งทั้งหมดนี้มุ่งเป้าหมายให้สำนักงานประกันสังคมเป็นองค์กรที่มีประสิทธิภาพ โปร่งใส ตรวจสอบได้ และปลอดทุจริต (Zero Corruption) |  |  |  |

สำนักนโยบายและยุทธศาสตร์ สำนักงานปลัดกระทรวงแรงงาน ปรับปรุงเมื่อ 4 ธันวาคม 2557